Tāu-chhài-mī

**Tāu-chhài-mī** mā hō-chò **tōa-mī**, sī chi̍t chióng Tâi-oân ê mī, 

Tû-liáu chia-ê khu-he̍k, hù-kīn--ê Tong-san, Āu-piah, Koaⁿ-tiān mā thang khòaⁿ-tio̍h tāu-chhài-mī, Môa-tāu, siān-hòa, sīm-chì Hûn-lîm Sai-lê mā ū hun-pò͘, tān-sī tio̍h bô he̍k-sim tē-khu hiah-nī tiōng-iàu. Kīn-nî lâi, in-ūi keng-chè hoat-tián, kau-thong hoat-ta̍t ê koan-hē, tāu-chhài-mī hùn kah choân-Tâi kok-tē, nā khì chhōe in ê lâi-goân, tōa-pō͘-hūn lóng sī tùi thâu-chêng kóng ê he̍k-sim tē-khu lâi--ê.

Tāu-chhài-mī tī sî-kiâⁿ ê só͘-chāi sī hui-siông phó͘-phiàn ê si̍t-bu̍t. Chheng-bêng-chiat ê sî tāu-chhài-mī ê su-kiû ē ke chok chē--ê, gia̍p-chiá su-iàu chún-pī chheng-gōa-kin ê mī lâi èng-hù chhī-tiôⁿ ê su-kiû. Chāi-tē ná ū biō-hōe téng-téng tiōng-iàu oa̍h-tāng ê sî, mā tiāⁿ-tiāⁿ kā tāu-chhài-mī tòng-chò chú-si̍t.

## Le̍k-sú
### Pōe-kéng
Tāu-chhài-mī ê le̍k-sú khí-goân pháiⁿ khó-kì. Kah Tâi-lâm Hú-siâⁿ ê tàⁿ-á-mī bô kāng, tāu-chhài-mī bô kó͘-chá-sî jīn-ûi khah ko-tóng ê bah-chho, hê-á, kòng-oân téng-téng phòe-liāu, pí khí-lâi khah kán-tan, khah chheng-sóng, chú-iàu sêng-hun n̂g-mī (m̄-sī iû-mī) sī tiān-hún, chia̍h hō͘ pá sī chú-iàu leh khó-lū--ê.

Kin-kì Tâi-lâm Tāi-ha̍k Tâi-oân Bûn-hòa Gián-kiù-só͘ N̂g Sè-chiok kàu-siū thui-chhek, kó͘-chá-sî si̍t-châi chhú-tit bô chit-má hiah-nī-á kán-tan, su-iàu ē-tàng khǹg khah kú, hong-piān liāu-lí, kè-siàu kē ê si̍t-phín, tāu-chhài-mī khó-lêng tio̍h in-ūi án-ne ê su-kiû chhut-hiān. Hit-tang-chūn ê lâng tio̍h kā kán-tan ê mī kah tāu-chhài chú hō͘ se̍k khǹg hō͘ léng, koh ke kóa tāu-iû, tio̍h piàn-sêng tāu-chhài-mī. I ê hun-pò͘ he̍k-sim khu-he̍k tio̍h sī kòe-khì--ê "chháu-tē só͘-chāi".

### Khí-goân
Koan-î tāu-chhài-mī ê khí-goân, tī bô-kâng só͘-chāi ū bô-kâng ê kóng-hoat:
#### Pe̍h-hô Tāu-chhài-mī
Chit-má ê chú-iàu keng-êng-chiá í-keng ū saⁿ-tāi í-siāng, thâu-bóe keng-kòe kúi-nā-ê bô-kâng ê tiàm, kin-kì 1920 nî-tāi chhut-sì ê kî-ló piáu-sī, sè-hàn ê sî "Tiàm-á-kháu-ke" tio̍h í-keng ū-lâng leh bē tāu-chhài-mī, chiàu án-ne thui-chhek, Pe̍h-hô tāu-chhài-mī ê keng-êng khó-lêng chū Chheng-léng Sî-tāi tio̍h khai-sí--ah, siāng-bô tī Ji̍t-pún Sî-tāi tio̍h í-keng ū--ah.

#### Sin-iâⁿ Tāu-chhài-mī
1951 nî, Chhòa Kiok-hoe ūi-tio̍h beh thàn-chîⁿ chhī-ke, tī Sin-iâⁿ-khu Bîn-tī-lō͘ iân-ke bē tāu-chhài-mī, āu-lâi chiap-siū lâng-kheh kiàn-gī, kái-chò tēng-tiám hoàn-bē , āu--lâi tau̍h-tau̍h-á chò-chhut kháu-pi. 1984 nî, Chhòa Kiok-hoe kā seng-lí thoân hō͘ tē-jī-tāi Tioⁿ Chèng-tiong keng-êng, hō-miâ chò "A-tiong Tāu-chhài-mī". M̄-koh chit-ê kóng-hoat chhī-tiôⁿ lāi ê tāu-chhài-mī gia̍p-chiá bô sáⁿ jīn-tông, jīn-ûi sī siong-gia̍p soan-thoân, Sin-iâⁿ-lâng phó͘-phiàn jīn-ûi Iân-pêng Chhī-tiôⁿ lāi ê nn̄g-keng tāu-chhài-mī chiah-sī Sin-iâⁿ chiàⁿ-káng tāu-chhài-mī.

#### La̍k-kah Tāu-chhài-mī
Goân-chū La̍k-kah-khu "Gân În-bo̍k" sian-siⁿ.

#### Ē-iâⁿ Tāu-chhài-mī
"A-thài Tāu-chhài-mī" chò kah taⁿ í-keng sì-tāi--ah, ū peh-cha̍p-gōa-tang ê le̍k-sú.

## Liāu-lí
### Ki-pún Phòe-tì
Tāu-chhài-mī ê chú-iàu châi-liāu sī mī, tāu-chhài, tāu-iû.

* **Mī** sī thoân-thóng Tâi-sek n̂g-mī, chhiōⁿ iû-mī tān-sī khah píⁿ khah po̍h, chia̍h--khí-lâi mā khah khiū, kah it-poaⁿ ê iû-mī bô-kâng, ū i te̍k-pia̍t ê hong-bī, thong-siông sī seng sa̍h kòe, jiân-āu í siông-un hō͘ i léng--khì.
***Tāu-chhài**, thong-siông sú-iōng tāu-chheⁿ, chú-se̍k khǹg hō͘ léng, chiah koh khǹg ji̍p-khì mī lāi-té.
***Tāu-iû** ài seng ka-ji̍p soàn-thâu, beh chia̍h chìn-chêng lâm tī mī kah tāu-chhài téng-koân.

### Tàu-tah
Tāu-chhài-mī-thoaⁿ thong-siông bô leh bē sió-chhài, tān-sī ē bē phòe-thng.

Pe̍h-hô, Sin-iâⁿ, Gī-tek ê tāu-chhài-mī ū leh phòe bah-keⁿ bē, ū--ê tiàm ē ti̍t-chiap kā mī kah keⁿ lām chò-hóe, chiâⁿ-chò mī-keⁿ.

La̍k-kah ê tiàm-iōng tāu-chiòⁿ-thng phòe tāu-chhài-mī. Tāu-chiòⁿ-thng hong-bī kah mí-so͘h-thng ū lio̍h-á bô-kâng, kiàn-gī kah í-keng lâm tāu-iû--ê tāu-chhài-mī tàu lām lā-lā--ē. La̍k-kah āu-lâi hoat-tián chhut ū phòe nn̄g-pau ê tāu-chhài-mī, pō͘-hūn ê tiàm mā ē iōng mí-so͘h-thng chhú-tāi tāu-chiòⁿ-thng.

Ē-iâⁿ-khu "A-thài Tāu-chhài-mī" ê chhiú-kang tāu-chhài-mī sú-iōng Sai-lê ìm-iû, ē-tàng phòe choan-kang tiâu--ê mí-so͘h-thng.

## Koh Khòaⁿ
* Tâi-oân sió-tiám
* Tâi-oân liāu-lí
* Tâi-lâm sió-tiám

## Chù-kha

## Chham-khó Chu-liāu